എം.എല്.എയുടെ ജനസഭ പ്രഹസനം അമ്ബലപ്പുഴ: ആലപ്പുഴ മെഡിക്കല് കോളേജ് ആശുപത്രിയില് ജനസഭ എന്ന പേരില് അമ്ബലപ്പുഴ എം.എല്.എ എച്ച്. സലാം സംഘടിപ്പിച്ച പരാതി പരിഹാര പരിപാടി പ്രഹസനമാണെന്ന് കോണ്ഗ്രസ് പുന്നപ്ര മണ്ഡലം പ്രസിഡന്റും മുന് എച്ച്.ഡി.സി അംഗവുമായ ഹസന്.എം. പൈങ്ങാമഠം ആരോപിച്ചു. അഞ്ചര വര്ഷമായി സംസ്ഥാനത്തും ജില്ലാ, ബ്ലോക്ക്, പഞ്ചായത്ത് സംവിധാനങ്ങളില് ഭരണം ഉണ്ടായിട്ടും ആശുപത്രിയിലെ സേവനം മെച്ചപ്പെടുത്താതെ പാര്ട്ടി നോമിനികളെ താത്കാലിക ജീവനക്കാരായി കുത്തിനിറയ്ക്കാനാണ് സി.പി.എമ്മും എം.എല്.എയും ശ്രദ്ധിച്ചതെന്നും ഹസന്. എം. പൈങ്ങാമഠം ആരോപിച്ചു.